Шенеуніктер Махамбеттің өлеңдерін оқудан да эстафета жасаса...
"Шенеуніктер Махамбеттің өлеңдерін оқудан да эстафета жасаса..." | "https://abai.kz/post/94532"
TITLE: Шенеуніктер Махамбеттің өлеңдерін оқудан да эстафета жасаса...
URL: https://abai.kz/post/94532
META: "Шенеуніктер Махамбеттің өлеңдерін оқудан да эстафета жасаса..." | "https://abai.kz/post/94532"
DATE: 18.07.2019
AUTHOR(s): Асылхан Мамашұлы
TOTAL WORDS: 185
TEXT: Абайдың өлеңдерін оқыған жақсы ғой. Бірақ Махамбет өлеңдерін оқудан эстафета жасаса, әр шенеунік өзіне ұнағанын оқыса, мұнан қызықтырақ болар еді, иә? Мәселен, Тоқаев Махамбеттің мына өлеңін оқыса: Боз орданы тіктім деп, Боз ағашты жықтым деп, Ханым, ханым дегенге Көтере берме бұтыңды, Көптіре берме ұртыңды. Күндердің күні болғанда, Өзіңнен мықты жолықса, Ту сыртыңнан жармай алар өтіңді. Иманғали Тасмағамбетов: Аспанда ұшқан қызғыш құс! Сені көлден айырған - Лашын құстың тепкіні. Мені елден айырған - Хан Жәңгірдің екпіні,-деп тұрса, Қорғаныс министрі Нұрлан Ермекбаев: Атқан оғы жоғалмай, Қасарысқан жауына Қанды көбік жұтқызбай, Халыққа тентек атанбай, Ерлердің ісі бітер ме?- десе. Кәрім Мәсімов: Күмісті мылтық қолға алып, Көлден қуларды ұшырдым. Қолымдағы құсымды Қапылыңмен ұшырдым. Алтыннан әйбәт тор жасап, Ақырда қолға түсірдім. Нұрлан Нығматуллин: Боз ағаштан биік мен едім, Бұлтқа жетпей шарт сынбан. Ел құтқарар ер едім, - Жандаспай ақыры бір тынбан ПӘ жетекшісі Қырымбек Көшербаев: Қоғалы көлдер, құм, сулар Кімдерге қоныс болмаған? Саздауға біткен құба тал Кімдерге сайғақ болмаған?-десе... Махамбеттің өлеңі аз. Сондықтан шенеуніктердің біріне мына өлеңді де оқуға тура келер еді: Хан емессің, қасқырсың, Қас албасты басқырсың, Достарың келіп табалап, Дұшпаның сені басқа ұрсын! Асылхан Мамашұлының facebook парақшасынан Abai.kz
